钦定古今图书集成/理学汇编/学行典/第195卷 > 桂恭
## 钦定古今图书集成/理学汇编/学行典/第195卷 > 桂恭

按《宁波府志》：“桂恭父宗蕃，以邑庠生征书《永乐大典》，
书成将授官，得疾告归。恭甫八岁，即能承顺颜色，侍
奉汤药，顷刻不离左右。洎长有室，益加恭谨，凡亲所
欲，必先意迎合。父性严急，稍不适意，辄怒不食。恭夫
妇跪床下，候怒解方起，溷厕湢浴，未尝委之婢仆，四
十年如一日。正统丁卯，东邻火迫，宗蕃疾剧不能起”，
恭抱父号恸，须臾风止火灭，父获安。成化己丑，恭得
疾，类其父，忽有老人款门，授以丸药，酬以金，却之出
门，不知所往。已而饮所授药，疾遂起，人以为纯孝之
报。